**VÝZVA**

zákazka s nízkou hodnotou zadávaná podľa §117 zákona č. 343/2015 Z. z. o verejnom obstarávaní a o zmene a doplnení niektorých zákonov na uskutočnenie prác s názvom

**„Oprava fasády a výmena strešných zvodov od Ul. Dlhej a Bernolákovej“.**

**1. Identifikácia verejného obstarávateľa:**

* **Názov verejného obstarávateľa:** Základná škola
* **Sídlo verejného obstarávateľa:** Lúčna 827/26, 093 01  Vranov nad Topľou
* **IČO:** 37873385
* **DIČ:** 2021638487
* **e-mail:** skola@zslucnavt.sk
* **tel. kontakt:** 0918 512 320, 057/4463626

*Kompletné dokumenty sú dostupné priamo a úplne bez obmedzení či poplatkov na internetovej adrese (URL): https://zslucnavt.edupage.org/text/?text=text/text17&subpage=3*

Stránkové hodiny v základnej škole v pracovných dňoch v čase od 08:00 hod. do 14:00 hod. Verejný obstarávateľ podľa § 7, ods. 1, písmeno d) zákona č. 343/2015 Z. z.

**2. Typ zmluvy:**

* Zmluva o dielo podľa § 536 a nasl. Obchodného zákonníka
* **Miesto dodania predmetu zákazky:** Prešovský kraj, Okres Vranov nad Topľou, Základná škola, Lúčna 827/28, Vranov n. T., k.ú. Vranov nad Topľou.

**3. Podrobný opis predmetu zákazky a jeho rozsah:**

* **Zatriedenie zákazky podľa CPV:**

45214210-5 Stavebné práce na objektoch základných škôl

45443000-4 Fasádne práce

**Názov zákazky: Oprava fasády a výmena strešných zvodov od Ul. Dlhej a Bernolákovej**

**Opis predmetu zákazky:**

Predmetom zákazky je realizácia opráv fasády na 2 stenách budovy školy a to od Ul. Dlhej a od Ul. Bernolákovej. Nesúdržné a zvetrané vrstvy omietok budú odstránené a povrch fasády bude očistený stlačeným vzduchom. V miestach odstránených omietok budú zhotovené nové omietky s použitím rovnakého materiálu, štruktúry a povrchovej úpravy ako pôvodné omietky. Fasáda bude po oprave omietok natretá penetračným náterom a následne silikátovým náterom vo farbe. Drevený podhľad sa zrenovuje.

Existujúce dažďové žľaby a zvody budú demontované a budú nahradené novými.

Druh a množstvo prác sú presné popísané vo výkaze výmer (prílohu č. 1 tejto Výzvy).

Súčasťou zákazky je odvoz a likvidácia odpadov spojených s realizáciu zákazky v zmysle platného zákona o odpadoch.

Uchádzači spracujú cenu za uskutočnenie práce v členení bez DPH, DPH, cena vrátane DPH, ak uchádzač nie platcom DPH, upozorní na to v ponuke. Uchádzači spracujú cenu na základe výkazu výmer, ktorý tvorí prílohu č. 1 tejto výzvy.

**Verejný obstarávateľ v zmysle §42, ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov umožňuje použitie ekvivalentov. Ponúkaný ekvivalent musí mať rovnaké alebo lepšie technické a úžitkové parametre.**

**Ak uchádzač vo svojej ponuke použije ekvivalenty, upozorní verejného obstarávateľa vo svojej ponuke, že použil ekvivalenty a predloží zoznam položiek, v ktorých použije ekvivalent s uvedením obchodných názvov a typov, ktoré použije ako ekvivalenty.**

**Predpokladaná hodnota zákazky:** 41 632,31 € bez DPH

**4. Možnosť rozdelenia cenovej ponuky:**

Predmet zákazky nie je možné rozdeliť. Uchádzač musí predložiť ponuku na celý predmet zákazky.

**5. Variantné riešenie:**

Neumožňuje sa

**6. Lehota na dodanie alebo dokončenie predmetu zákazky:**

Do **30 dní** odo dňa začatia.

**7. Uplynutie lehoty na predkladanie cenových ponúk:**

1. dňa **09.08.2021 do 10.00 hod.**
2. doručenie poštou na adrese uvedenej v bode 1. tejto výzvy (Základná škola, Lúčna 827/26, 093 01 Vranov nad Topľou) a osobne na tej istej adrese (Základná škola, Lúčna 827/26, 093 01 Vranov nad Topľou, riaditeľka školy) alebo elektronicky na emailovú adresu uvedenú v bode 1. tejto výzvy **(****skola@zslucnavt.sk****)**

V prípade zaslania ponuky poštou alebo osobného doručenia uchádzač vloží ponuku do samostatného obalu. Obal musí byť uzatvorený.

Uchádzač vloží ponuku do samostatného obalu. Obal musí byť uzatvorený. Vonkajší obal ponuky musí obsahovať nasledovné údaje:

* adresu verejného obstarávateľa uvedenú v bode 1.,
* adresu uchádzača, [Uvedie sa názov alebo obchodné meno a adresa sídla alebo miesta podnikania uchádzača.]označenie heslom: **„Oprava fasády a výmena strešných zvodov od Ul. Dlhej a Bernolákovej“ - NEOTVÁRAŤ“**
1. ponuky sa predkladajú v slovenskom jazyku a €.
2. Otváranie ponúk: dňa **09.08.2021, o 11:00 hod., miestnosť:** kancelária riaditeľa školy ZŠ Lúčna 827/26, 093 01 Vranov nad Topľou. Otváranie ponúk je neverejné.
3. cenová ponuka neobsahuje **návrh zmluvy**; ten bude verejný obstarávateľ požadovať len od úspešného uchádzača. Súčasťou Výzvy sú minimálne zmluvné podmienky, ktoré po doplnené údajmi z ponuky úspešného uchádzača, musia byť súčasťou zmluvy, ktorá sa uzavrie po prijatí ponuky. Ostatné zmluvné podmienky sa upravujú podľa príslušných ustanovení Obchodného zákonníka. Uzavretá zmluva nesmie byť v rozpore s touto Výzvou a ponukou predloženou úspešným uchádzačom.

**Do cenovej ponuky uchádzači nepredkladajú návrh zmluvy!**

1. Verejný obstarávateľ požadujeme, aby ponuka obsahovala nasledovné doklady a údaje:
	* **Identifikačné údaje uchádzača:** (obchodné meno a sídlo uchádzača, IČO, DIČ, IČ pre daň, telefón, fax, e-mail, webová stránka, bankové spojenie, č. účtu a pod.) s uvedením predmetu zákazky na ktorú sa ponuka predkladá – *odporúčanie predloženia.*
	* **Návrh uchádzača na plnenie kritéria na vyhodnotenie ponúk** (stanovenie ceny podľa bodu 11 tejto výzvy, Súhrnný položkový rozpočet , príloha č.1)
	* **Súhlas s obchodnými podmienkami** (Návrhom zmluvy, prílohe č. 2)
	* **Doklady  podľa bodu 8 Podmienky účasti tejto výzvy.**

**8.  Podmienky účasti:**

Uchádzač musí spĺňať podmienky účasti podľa § 32 ods. 1 písm. e) a f) zákona a nesmie u neho existovať dôvod na vylúčenie podľa § 40 ods. 6 písm. f) zákona. Ustanovenie § 11 tým nie je dotknuté.

Uchádzač preukazuje dané podmienky týmito dokladmi:

a) **Oprávnenie uskutočňovať** **stavebné práce**. Uchádzač predloží fotokópiu aktuálneho dokladu o oprávnení uskutočňovať požadované práce *– odporúčanie predloženia.*

b) Uchádzač je povinný predložiť **čestné vyhlásenie**, že podľa § 32 ods. 1 písm. f) zákona o verejnom obstarávaní, nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

 c) Uchádzač je povinný predložiť **čestné vyhlásenie**, že nie je v konflikte záujmov podľa § 23 zákona o verejnom obstarávaní, ktorý nemožno odstrániť inými účinnými opatreniami.

Poznámka:

1. Ak je uchádzač zapísaný v zozname hospodárskych subjektov doklady podľa bodu a. a b. nepredkladá, v ponuke uvedie iba svoje IČO.

2. Ak uchádzač podniká na základe zápisu v obchodnom alebo živnostenskom registri SR doklady podľa bodu a. nepredkladá, verejný obstarávateľ ich overí cez portál OverSi.gov.sk, v ponuke uvedie iba svoje IČO.

**9. Podmienky financovania:**

Financovanie bezhotovostným platobným stykom. Predmet zákazky bude financovaný z vlastných zdrojov verejného obstarávateľa. Faktúru – daňový doklad je možné vystaviť mesačne. Platby sa budú realizovať bezhotovostným stykom na základe vystavených faktúr. Faktúra bude splatná do 30 kalendárnych dní odo dňa jej doručenia.

**10. Kritéria na hodnotenie ponúk:**

Najnižšia celková cena s DPH.

Spôsob vyhodnocovania ponúk: Po vyhodnotení ponúk na základe kritérií na hodnotenie ponúk sa zostaví vzostupné poradie uchádzačov a vyhodnotí sa u uchádzača, ktorý sa umiestnil na prvom mieste v poradí splnenie požiadaviek na predmet zákazky a podmienok účasti.

(Tento spôsob vyhodnocovania možno v prípade vylúčenia uchádzača postupne aplikovať na všetkých uchádzačov vzostupne podľa poradia).

**11. Spôsob stanovenia ceny:**

1. V zmysle zákona o cenách NR SR č. 18/1996 Z. z. v znení neskorších predpisov (ďalej len „zákon o cenách“) sa považujú ceny uvedené v ponuke uchádzača za ceny maximálne, okrem prípadov, kedy môže dôjsť k jej úprave podľa bodu L tejto kapitoly Výzvy.
2. Navrhovaná cena musí byť stanovená podľa § 3 zákona o cenách.
3. Ceny budú vyjadrené v € a budú platné počas trvania zmluvy.
4. Ak je uchádzač platcom dane z pridanej hodnoty (ďalej len „DPH“), navrhovanú zmluvnú cenu uvedie v zložení:

D.1. navrhovaná zmluvná cena bez DPH,

D.2. sadzba DPH a výška DPH,

D.3. navrhovaná zmluvná cena celkom vrátane DPH.

1. Ak uchádzač nie je platiteľom DPH v Slovenskej republike, uvedie navrhovanú cenu celkom (ktorej súčasťou je aj DPH). Súčasne na túto skutočnosť v ponuke upozorní.
2. Uchádzač bude ponúkať komplexné služby na báze ”komplexnej zodpovednosti” tak, aby celková cena ponuky pokryla všetky jeho záväzky v zmysle súťažných podkladov z hľadiska uskutočňovania stavebnej práce.
3. Pri určovaní cien jednotlivých položiek je potrebné venovať pozornosť všetkým požadovaným údajom, ako aj pokynom a záväzkom vyplývajúcim z pokynov pre uchádzačov na zhotovenie ponuky, z obchodných podmienok dodania predmetu obstarávania, ako aj z iných dokladov tvoriacich súčasť zmluvného záväzku.
4. Uchádzač cenu špecifikuje na základe výkazu výmer, ktorý je uvedený v prílohe č. 1 tejto Výzvy a to tak, že ocení jednotlivé položky. Uchádzač musí v cene stavebných prác uviesť pre každú požadovanú položku jednotku, počet jednotiek a jednotkovú cenu. Celková cena je daná súčinom počtu jednotiek a jednotkovej ceny a množstva uvedeného vo výkaze výmer, ktorý je uvedený v prílohe č. 1 tejto Výzvy. Spôsob určenia ceny musí byť zrozumiteľný, jasný a bez matematických chýb.
5. Uchádzač musí vyplniť predložený výkaz výmer, ktorý je uvedený v prílohe č. 1 tejto Výzvy v plnom rozsahu. Neuvedenie niektorej z položiek vrátane ceny alebo uvedenie iného rozsahu množstva položky bude považované za nesplnenie požiadavky verejného obstarávateľa a takáto ponuka bude zo zadávania zákazky vylúčená.
6. Návrh ceny musí byť v členení:
	* Cena bez DPH
	* Základ DPH
	* Sadzba DPH
	* DPH
	* Celková cena vrátane DPH.
7. Cenu stanoví uchádzač na základe oceneného výkazu položiek, ktorý bude súčasťou ponuky uchádzača.
8. Do ceny predmetu zákazky počas platnosti zmluvy bude prípustné premietnuť:
	* zmenu sadzby DPH a iných administratívnych opatrení štátu,
	* nevykonania niektorých prác, resp. činnosti uvedených v ocenenom výkaze položiek zo strany poskytovateľa, ak sa tieto ukážu v priebehu plnenia zmluvy ako nepotrebné,
9. V prípade, že uchádzač zistí nedostatky výkazu výmer v etape spracovania ponuky, je povinný na to verejného obstarávateľa písomne upozorniť a požiadať o vysvetlenie.
10. Kalkulácia nákladov rozpočtu stavby bude ďalej obsahovať všetky náklady spojené s realizáciou ako napr. aj náklady na odvoz sute vrátane poplatku za skládku, telefón, spracovanie dielenskej alebo výrobnej dokumentácie ak to bude potrebné, náklady na spotrebu elektrickej energie a vody, kompletačná činnosť, skúšky a merania kontroly kvality prác a pod.

Rozpočet – cenu rozpísanú podľa výkazu jednotlivých položiek (výkazu výmer) predloží uchádzač písomnou formou.

Použité materiály pri výstavbe musia mať certifikáty v zmysle platných predpisov.

**12. Dôvody na zrušenie súťaže:**

Verejný obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka,
* ani jedna z predložených ponúk nebude zodpovedať určeným požiadavkám,
* ak sa zmenili okolnosti, za ktorých sa vyhlásilo toto zadávanie zákazky.

**13. Ďalšie informácie verejného obstarávateľa:**

1. Všetkým uchádzačom verejný obstarávateľ oznámi úspešnosť alebo neúspešnosť ich ponuky. Predpokladaná lehota na uzavretie zmluvy: **do 31.08.2021.**
2. Výsledkom tohto postupu zadávania zákazky bude zmluva o dielo na realizáciu uvedeného predmetu zákazky (ďalej len ZoD).
3. Platnosť zmluvy je stanovená podpisom oboch zmluvných strán. Zmluva nadobúda účinnosť deň nasledujúci po dni jej zverejnenia na webovom sídle verejného obstarávateľa. Túto skutočnosť oznámi verejný obstarávateľ e-mailom úspešnému uchádzačovi na adresu uvedenú v zmluve o dielo v článku I.
4. Verejný obstarávateľ môže požadovať, aby úspešný uchádzač ku podpisu zmluvy predložil aktuálny doklad uskutočňovať požadované práce v origináli alebo overenej kópií.
5. Verejný obstarávateľ nesmie uzavrieť zmluvu s uchádzačom alebo uchádzačmi, ak majú povinnosť zapisovať sa do registra partnerov verejného sektora, ktorí nemajú v registri konečných užívateľov výhod zapísaných konečných užívateľov výhod alebo ktorých subdodávatelia, ak majú povinnosť zapisovať sa do registra partnerov verejného sektora, ktorí sú verejnému obstarávateľovi známi v čase uzavretia zmluvy, nemajú v registri konečných užívateľov výhod zapísaných konečných užívateľov výhod.
6. Povinnosť podľa bodu E. sa vzťahuje na subdodávateľa po celú dobu trvania zmluvy, ktorá je výsledkom postupu verejného obstarávania. Subdodávateľ ku podpisu zmluvy a nový subdodávateľ ku zmene subdodávateľa predloží aktuálny doklad o oprávnení dodávať tovar, uskutočňovať stavebné práce alebo poskytovať službu; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky, ktorý má subdodávateľ plniť, v origináli alebo overenej kópií.
7. V prípade zmeny subdodávateľa, ak tento subdodávateľ má povinnosť zapisovať sa do registra partnerov verejného sektora, musí byť v tomto registri partnerov verejného sektora zapísaný ku dňu zmeny subdodávateľa.
8. V prípade, ak nastane prípad že úspešný uchádzač tieto povinnosti podľa bodu F., G. alebo H., nemá, dotknuté ustanovenia nebudú súčasťou zmluvy.
9. Uchádzač je povinný rešpektovať požiadavku verejného obstarávateľa realizovať predmet zákazky tak, aby neprišlo k obmedzeniu užívania priestorov verejného obstarávateľa, resp. na skrátenie tohto obmedzenia na nevyhnutný rozsah.
10. Záujemcom sa odporúča vykonať obhliadku miesta realizácie predmetu zákazky a jeho okolia tak, aby si sám overil a získal všetky informácie, ktoré bude potrebovať na prípravu, spracovanie ponuky a začatie prác súvisiacich s realizáciou predmetu zákazky. Výdavky spojené s touto prehliadkou idú na ťarchu záujemcov. V prípade požiadavky záujemcu o obhliadku miesta realizácie požadovaného predmetu zákazky záujemca môže dohodnúť termín obhliadky u zodpovednej osoby na adrese: **Základná škola, Lúčna 827/26, 093 01 Vranov nad Topľou, PaedDr. Blažena Matisová, Telefón:**+421 57 4463626, **Mobil:** +421 918 512 320, **e – mail**:  riaditel@zslucnavt.sk.

Vranov nad Topľou, dňa 28.07.2021.

PaedDr. Blažena Matisová

 Riaditeľka školy

**Prílohy:**

1 x výkaz výmer – pdf., .xls

1 x návrh zmluvy o dielo - .pdf, .doc